Document ID: /roh_data/filtered/fineweb-2-filterrobots_roh.jsonl.gz/15726

Ils commembers da la societad da commerzi e mastergn duain sviluppar ideas co animar ils indigens d’ir a far cumpras en vischnanca, en butias ch’èn dependentas da la clie
ntella indigena. Oz manca la sensibilisaziun, quant impurtant che quai saja, di l’actuar da la societad Andrea Matossi. E quai vulan ins midar.
Deliberà credit da 6’000 francs
La societad ha decidì unanimamain d’investir 6’000 francs en il project. Tut tenor tge ideas che vegnan sviluppadas po la summa vegnir adattada.
Ils resuns or da la radunanza èn stads tenor Andrea Matossi ordvart positivs. I saja bun da sensibilisar in e mintgin en vischnanca.
Las gruppas da lavur cumenzan questa stad cun il svilup d’ideas. D’enviern duain las mesiras far effect. Per cuntanscher insatge dovri dentant segir plirs onns, uschè Andrea Matossi.